Afrikaans: Die huidige wetenskapsfilosofie worstel ernstig met ’n oënskynlik eenvoudige vraag: hoe onderskei ’n mens tussen wetenskaplike en nie-wetenskaplike kennis? Die soeke na ’n kriterium vir onderskeid tussen wetenskap en nie-wetenskap is uitgebreid maar lewer nie veel op nie. Hierdie artikel stel aan die orde die bydrae wat die Reformatoriese filosofie, ’n relatiewe klein Christelike denkskool, maak. Daar word geargumenteer dat laasgenoemde ’n moontlike antwoord op die afgrensings-probleem bied. Die standpunte van die relevante skrywers word kortliks gegee met die konklusie dat (sedert die begin van die skool in die 1930’s) die debat oor die afgrensingskriterium ’n beduidende ooreenkoms tussen Reformatoriese filosowe toon.